Diari Oficial de la Generalitat Valenciana


Sumari del DOGV 4207, del 11-03-2002 (2002/2430)

ACORD de 5 de març de 2002, del Govern Valencià, constituït en Junta General d'Accionistes, amb el caràcter d'Universal, de la mercantil Projecte Cultural de Castelló, SA, pel qual s'amplia el seu capital social i es modifiquen els seus estatuts.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4207

Data del DOGV
:   11-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/2430


Data del document
:   05-03-2002

Organisme emissor
:   Projecte Cultural de Castelló, SA

Tipus de document
:   Acord

Anàlisi jurídica

 Descriptors 

:   * legislació
    * reglament intern
    * societat mercantil
    * ampliació de capital
    * empresa pública

ACORD de 5 de març de 2002, del Govern Valencià, constituït en Junta General d'Accionistes, amb el caràcter d'Universal, de la mercantil Projecte Cultural de Castelló, SA, pel qual s'amplia el seu capital social i es modifiquen els seus estatuts. [2002/2430]
  
El Govern Valencià, en la reunió del dia 5 de març de 2002, va adoptar l'acord següent:
  
El Reial Decret Legislatiu 1564/1989, de 22 de desembre, pel qual es va aprovar el text refós de la Llei de Societats Anònimes, estableix, en els seus articles 144 i 152, que tant la modificació dels estatuts com l'ampliació del capital correspon acordar-les a la Junta General d'Accionistes.
  
La Generalitat Valenciana és l'únic soci de la mercantil Projecte Cultural de Castelló, SA, per la qual cosa correspon al Govern Valencià, constituït en Junta General d'Accionistes, amb el caràcter d'Universal, tant l'adopció de l'acord de modificació dels estatuts de la societat com el de l'ampliació del seu capital social, conformement al que estableixen els estatuts de la societat, aprovats pel Decret 203/1997, d'1 de juliol, del Govern Valencià.
  
Per això, el Govern Valencià, reunit a València el dia 5 de març de 2002 com a Junta General d'Accionistes, amb el caràcter d'universal, de la mercantil Projecte Cultural de Castelló, SA, accepta els següents punts de l'ordre del dia de la reunió:
  
1r. Acordar l'ampliació del capital social de la mercantil en cinc milions quatre-cents trenta-nou mil cent cinquanta-vuit euros i seixanta cèntims (5.439.158,60 euros), mitjançant l'emissió de 1.810 noves accions nominatives, les número 1.001 a 2.810, ambdues incloses, amb un valor nominal de 3.005,06 euros cada una d'elles, de la mateixa sèrie i classe que les ja existents i amb els mateixos drets.
  
2n. Acordar la modificació de l'article 7 dels estatuts socials, fixant-ne el capital social en vuit milions quatre-cents quaranta-quatre mil dos-cents divuit euros i seixanta cèntims (8.444.218,60 euros), dividit en 2.810 accions nominatives, de 3.005,06 euros de valor nominal cada una d'elles.
  
3r. Autoritzar el president i el secretari del Consell d'Administració, solidàriament i indistintament, perquè realitzen els actes necessaris per a l'execució del que s'acorda en aquesta reunió, atorgant per a això, si és procedent, les escriptures públiques corresponents i instant-ne la inscripció en el Registre Mercantil.
  
4t. Autoritzar el secretari del Consell d'Administració de Projecte Cultural de Castelló, SA, perquè certifique el contingut de l'acta d'aquesta Junta General d'Accionistes, amb el caràcter d'Universal, i els acords que s'hi han pres.
  
Es troben presents tots els socis de la societat, ja que, per tractar-se d'una empresa pública de la Generalitat Valenciana, aquesta és el seu únic soci.
  
Després de la deliberació oportuna, i no havent-hi intervencions de les quals se sol·licite constància, el Govern Valencià, en la seua condició de Junta General d'Accionistes, amb el caràcter d'Universal, per unanimitat,
  
ACORDA
  
Primer
  
Ampliar el capital social en cinc milions quatre-cents trenta-nou mil cent cinquanta-vuit euros i seixanta cèntims (5.439.158,60 euros), mitjançant l'emissió de 1.810 noves accions nominatives, les número 1.001 a 2.810, ambdues incloses, amb un valor nominal de 3.005,06 euros cada una d'elles, de la mateixa sèrie i classe que les ja existents i amb els mateixos drets.
  
Aquest augment de capital serà subscrit íntegrament per l'únic soci de la societat i es desemborsarà mitjançant aportacions dineràries en efectiu en el termini màxim fins al 31 de juliol de 2002.
  
Segon
  
Modificar l'article 7 dels estatuts socials, elevant el capital social en igual quantitat a la de l'ampliació de capital acordada. La nova redacció de l'article 7 dels estatuts socials serà la següent:
  
«Article 7
  
El capital social serà de vuit milions quatre-cents quaranta-quatre mil dos-cents divuit euros i seixanta cèntims (8.444.218,60 euros), dividit en 2.810 accions nominatives, de 3.005,06 euros de valor nominal cada una d'elles.
  
Les accions número 1 a 1000, ambdues incloses, es troben íntegrament subscrites i desemborsades. Les accions número 1001 a 2810 es troben desemborsades en un 50%, de conformitat amb el que disposa l'article 154 del text refós de la Llei de Societats Anònimes. Els desemborsaments pendents s'efectuaran amb un termini màxim fins al 31 de juliol de 2002.
  
En representació d'aquestes accions s'emetrà un títol múltiple».
  
Tercer
  
Autoritzar el president i el secretari del Consell d'Administració, solidàriament i indistintament, perquè realitzen tots els actes que calguen per a l'execució del que s'acorda en aquesta reunió, atorgant per a això, si és procedent, les corresponents escriptures públiques i instant-ne la inscripció en el Registre Mercantil.
  
Quart
  
Autoritzar el secretari del Consell d'Administració de Projecte Cultural de Castelló, SA, perquè certifique el contingut de l'acta d'aquesta Junta General d'Accionistes, amb el caràcter d'Universal, i els acords que s'hi han pres.
  
Aquests acords es transcriuen literalment.
  
No havent-hi debatut més assumptes que els ressenyats en l'ordre del dia, s'aprova l'acta corresponent a aquesta reunió de la Junta Universal d'Accionistes de la mercantil Projecte Cultural de Castelló, SA.
  
Aquest acord es publicarà en el Diari Oficial de la Generalitat Valenciana.
  
València, 5 de març de 2002
  
El conseller secretari del Govern Valencià,